पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। भोपाल की प्रतिभावान स्केटर कोमल दीप कौर वर्ल्ड स्पीड स्केटिंग की ट्रायल के लिए चयनित हुई थीं। वह 15 साल बाद प्रदेश से इस ट्रायल के लिए चुनी जाने वाली पहली खिलाड़ी थीं। हालांकि मुंबई में वह ट्रायल में पिछड़ गई और चयन नहीं हो सका। लेकिन ट्रायल के लिए चुना जाना भी एक उपलब्धि है। ट्रायल के लिए चयन होने के लिए पिछले दो वर्षों का प्रदर्शन देखा जाता है। इसमें नेशनल लेवल पर पदक जीतना जरूरी होता है। कोमल ने वर्ष 2011 और 12 में लगातार पदक जीते थे।
सेंट जोसफ कोएड में कक्षा नौवीं की छात्रा कोमल प्रतिदिन 25 से 30 किलोमीटर रोड प्रेक्टिस करती हैं। उनका छोटा भाई अमृतपाल सिंह सिंह सैखों भी स्केटिंग के राष्ट्रीय पदक विजेता खिलाड़ी हैं। कोमल अभी तक 15 राष्ट्रीय प्रतियोगिताओं में प्रदेश का प्रतिनिधित्व कर चुकी हैं। उनके कोच संजय मिश्रा ने बताया कि कोमल हार्डवर्क करती हैं और देर-सबेर वह देश के लिए जरूर खेलेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn